Oficiālais Vēstnesis L 162 , 18/06/1986 Lpp. 0041 - 0041

Speciālizdevums somu valodā: Nodaļa 11 Sējums 11 Lpp. 0269

Speciālizdevums zviedru valodā: Nodaļa 11 Sējums 11 Lpp. 0269



Protokols, kas pievienots Starptautiskās konvencijas par tunzivju saglabāšanu Atlantijas okeānā pušu pilnvaroto konferences Nobeiguma aktam (Parīze, 1984. gada 9. un 10. jūlijs) I. Šādi groza XIV, XV un XVI pantu Starptautiskajā konvencijā par tunzivju saglabāšanu Atlantijas okeānā: XIV pants 1. Šī konvencija ir pieejama parakstīšanai visu Apvienoto Nāciju Organizācijas dalībvalstu valdībām vai citām Apvienoto Nāciju Organizācijas specializētām aģentūrām. Jebkura šāda valdība, kas neparaksta šo konvenciju, var tai pievienoties jebkurā brīdī. 2. Šī konvencija parakstītājvalstīm jāratificē vai jāapstiprina saskaņā ar to konstitūcijām. Ratifikācijas, apstiprināšanas vai pievienošanās dokumenti jādeponē ANO Pārtikas un lauksamniecības organizācijas ģenerāldirektoram. 3. Šī konvencija stājas spēkā pēc tam, kad septiņas valdības ir deponējušas ratifikācijas, apstiprināšanas vai pievienošanās dokumentus, un attiecībā uz katru tādu valdību, kas ratifikācijas, apstiprināšanas vai pievienošanās dokumentu deponē vēlāk, šī konvencija stājas spēkā šādas deponēšanas dienā. 4. Šī konvencija ir pieejama, lai to parakstītu vai tai pievienotos jebkura starpvaldību ekonomiska integrācijas organizācija, ko valstis ir izveidojušas un kuras pārziņā tās ir nodevušas jautājumus, uz kuriem attiecas šī konvencija, tostarp pilnvaras slēgt līgumus attiecībā uz minētajiem jautājumiem. 5. Pēc oficiālas apliecināšanas vai pievienošanās dokumenta deponēšanas jebkura 4. punktā minētā organizācija kļūst par līgumslēdzēju pusi ar tādām pašām tiesībām un pienākumiem attiecībā uz Konvencijas noteikumiem, kā pārējām līgumslēdzējām pusēm. Šādi iztulko atsauci Konvencijas tekstā uz terminu "valsts" IX panta 3. punktā un uz terminu "valdība" preambulā un XIII panta 1. punktā. 6. Kad 4. punktā minētā organizācija kļūst par šīs konvencijas līgumslēdzēju pusi, minētās organizācijas dalībvalstis un valstis, kas tai pievienojas nākotnē, pārstāj būt par Konvencijas pusēm; tās šim nolūkam iesniedz rakstisku paziņojumu ANO Pārtikas un lauksaimniecības ģenerāldirektoram. XV pants ANO Pārtikas un lauksaimniecības ģenerāldirektors informē visas XIV panta 1. punktā minētās valdības un visas tā paša panta 4. punktā minētās organizācijas par ratifikācijas, apstiprināšanas, oficiāla apliecinājuma vai pievienošanās dokumentu deponēšanu, šīs konvencijas spēkā stāšanos, priekšlikumiem par grozījumiem, grozījumu akceptēšanas paziņojumiem, grozījumu spēkā stāšanos un atkāpšanās paziņojumiem. XVI pants Šīs konvencijas oriģināleksemplāru deponē ANO Pārtikas un lauksaimniecības ģenerāldirektoram, kurš nosūta tās apliecinātas kopijas XIV panta 1. punktā minētajām valdībām un tā paša panta 4. punktā minētajām organizācijām. II. Šā protokola oriģināleksemplāru, kura teksti angļu, franču un spāņu valodās ir vienlīdz autentiski, deponē ANO Pārtikas un lauksaimniecības organizācijas ģenerāldirektoram. Tas ir pieejams parakstīšanai Romā līdz 1984. gada 10. septembrim. Tās līgumslēdzējas puses Starptautiskai konvencijai par tunzivju saglabāšanu Atlantijas okeānā, kuras Protokolu nav parakstījušas līdz minētajai dienai, vienalga var jebkurā brīdī deponēt to pieņemšanas dokumentus. ANO Pārtikas un lauksaimniecības organizācijas ģenerāldirektors nosūta šā protokola apliecinātu kopiju katrai Starptautiskās konvencijas par tunzivju saglabāšanu Atlantijas okeānā līgumslēdzējai pusei. III. Šis protokols stājas spēkā pēc tam, kad visas līgumslēdzējas puses ir deponējušas to apstiprināšanas, ratifikācijas vai pievienošanās dokumentus ANO Pārtikas un lauksaimniecības organizācijas ģenerāldirektoram. Šajā sakarā mutatis mutandis piemēro noteikumus, kuri norādīti Starptautiskās konvencijas par tunzivju saglabāšanu Atlantijas okeānā XIII panta 1. punkta pēdējā teikumā. Spēkā stāšanās diena ir trīsdesmitā diena pēc pēdējā dokumenta deponēšanas. Parīzē, 1984. gada 10. jūlijā --------------------------------------------------